b"\n_START_ARTICLE_\nAnatolio Garc\xc3\xada Villarroya\n_START_SECTION_\nBiografia\n_START_PARAGRAPH_\nTraslladat al Pa\xc3\xads Valenci\xc3\xa0 de petit, estudi\xc3\xa0 amb els Maristes de D\xc3\xa8nia i obtingu\xc3\xa9 el t\xc3\xadtol de graduat social. El 1966 va fundar Industrias Esgar i ha estat membre de la Federaci\xc3\xb3 d'Empresaris del Metall de la Prov\xc3\xadncia d'Alacant._NEWLINE_Pol\xc3\xadticament, ha estat diputat de la diputaci\xc3\xb3 d'Alacant en 1979 per la Uni\xc3\xb3 de Centre Democr\xc3\xa0tic. Despr\xc3\xa9s de l'ensulsiada d'aquest partit pass\xc3\xa0 a Alianza Popular amb la qual fou novament diputat provincial i regidor de l'ajuntament de D\xc3\xa8nia a les eleccions municipals espanyoles de 1983. Fou elegit diputat a les eleccions a les Corts Valencianes de 1991. Ha estat membre de la Comissi\xc3\xb3 d'Obres P\xc3\xbabliques i Transports de les Corts Valencianes."